PLANINSKO DRUŠTVO CELJE MATICA                                                       CELJE, 18.10.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

BOHINJSKI MATTERHORN

L I S E C,  1653 M,

V NEDELJO, 28. OKTOBRA 2007

KO SE JE UČITELJSKA DRUŽINA MIHELIČ
KMALU PO DRUGI VOJNI PRESELILA V BOHINJSKO BISTRICO,

JE PETLETNI SINČEK TINE IZPRED NOVEGA DOMA Z OČMI NAJPREJ ISKAL TRIGLAV.

POKAZAL JE NA LISEC V JUŽNIH GORAH,

KER DAJE OD TAM VIDEZ NAJVIŠJEGA IN NAJMOGOČNEJŠEGA VRHA NAD BOHINJEM.

LISEC JE KONČNIK TISTEGA BOHINJSKEGA REBRA JUŽNIH GORA,

KI SE NA ČRNI PRSTI ODCEPI PROTI SEVERU,

NJEGOVO VZNOŽJE PA SEGA DO PRAGA BOHINJSKE BISTRICE.

ZATO JE TAKO IZRAZIT KOT BOVŠKI SVINJAK IN VZBUJA ZERMATTSKE PRIMERJAVE.

ZARADI SVOJE LEGE JE NJEGOV TRAVNATI VRH PRAV IMENITEN RAZGLEDNIK,

DASI JE OB ČRNI PRSTI IN TRIGLAVU PO VIŠINI KOMAJ TRETJERAZREDEN CILJ!

SKUPAJ Z JOŽETOM
VAS ČEZ NJEGOVE STRMINE VABIMO NA ZANIMIV JESENSKI IZLET.

IZPRED PARKIRNE STAVBE NA GLAZIJI OB LJUBLJANSKI CESTI

KRENEMO Z NAROČENIM AVTOBUSOM OB PETIH ZJUTRAJ, 5.00,

ČEZ BLED TJA V BOHINJ ŽE PO ZIMSKI URI.

PRECEJ ONSTRAM MOSTU ČEZ BOHINJSKO BISTRICO V KRAJU ENAKEGA IMENA, 512 M,

ZAVIJEMO NA LEVO V BISTRIŠKO DOLINO.

PO NEKAJ KILOMETRIH CESTE PROTI TOKU BISTRE REČICE

JE KOJ ZA HIŠAMI POZABLJENEGA KONEC DANAŠNJE JUTRANJE VOŽNJE.

SLEDIMO KAŽIPOTOM K IZVIRU BISTRICE, OKOLI 640 M,

KI SE OB VEČJEM PRETOKU PREDSTAVLJA Z LEPIM SLAPOM.

PRESTOPIMO JO PO ŽELEZNEM MOSTU IN SE VZPNEMO NA REPARJEV ROVT, 690 M,

KJER NALETIMO NA OZNAČENO POT V JUŽNE GORE.

PRIPELJE NAS NA PLANINO OSREDKI, 1480 M,

Z NJE PA PRIDEMO PO SLABŠI STEZI PREK ZAHODNIH STRMALI NA LISEC, 1653 M.

Z LISCA SE DRŽIMO PREHODNEGA KOZJEGA ROBA,

KI SE KONČA V ŠKRBINI, 1674 M, NA OSOJNEM BOKU JUŽNIH GORA.

VANJO PRIPELJE Z OSREDKOV ŽE ZNANA OZNAČENA POT

IN PO NJEJ NADALJUJEMO SVOJ VZPON NA MATIČNO ČRNO PRST, 1844 M.

PO PREDAHU V DOMU ZORKA JELINČIČA NA ČRNI PRSTI, 1835 M,

ALI CELO PRED NJIM SESTOPIMO NA PREVAL ČEZ SUHO, 1760 M,

KJER SE NA RAZPOTJU ODCEPI V LEVO POT V KRNICO MED LISCEM IN ČRNO GORO.

NA PLANINI ZA LISCEM STOJI OD LETA 2006 NOVA OROŽNOVA KOČA, 1346 M.

IMENUJE SE PO FRANU OROŽNU,

PRVEM NAČELNIKU SLOVENSKEGA PLANINSKEGA DRUŠTVA,

KI JE TEM MESTU POSTAVILO LETA 1894 SVOJO PRVO KOČO.

MIMO MENCINGERJEVE KOČE, 804 M,

NAS POT PRIPELJE K VOZNIKU V RAVENSKIH ROVTIH, 715 M,

KJER SO ZA SMUČARJE S KOBLE ZGRADILI VEČJE PARKIRIŠČE...

ZANIMIV JESENSKI IZLET JE ZA NAMI,

KO SMO PO OSMIH URAH HOJE SPET V BOHINJU IN PRED DEVETO ZVEČER DOMA.

GLEDE NA OSOJNO LEGO, NADMORSKO VIŠINO IN JESENSKI ČAS,

VZEMIMO POLEG SVETILKE ZA VSAK PRIMER S SABO VSAJ DEREZICE.

ZARADI NEPREDVIDLJIVIH RAZMER

SI PRIDRŽUJEMO PRAVICO SPREMENITI PREDLAGANO SMER NA LISEC.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER VPLAČAMO ZA NAROČENI AVTOBUSNI PREVOZ 14,00 EVROV.

L E P  J E S E N S K I  D A N  N A  L I S C U

TONE PRIMOŽIČ

